St. Pödn

(amtlich:) is de Hauptstod vo Niadaestareich und hot  Eihwohna (). Damit is dees a de gresste Stod in Niadaestareich.
St. Pödn is Statutarstod und somit sowoi Gmoa ois a Beziak.

Da Naum geht aufn Hl. Hippolyt zruck, noch dem s easchte Klosta gnennt wuan is: *St. Hippolyt – St. Polyt – St. Pölten*

## Eadkunde

De Stod liegt aun da Trasn im neadlichen Oipnvualaund, sidlich vo da Wachau. Damit gheats zan Mostviadl.

### Stodgliedarung

St. Pödn gliedat si in öf Stodtei, de wos wiedarum in 42 Katastralgmeindn untateut wean.

* Hoalaund: Oitmaunsdorf, Windpassing
* Ochsenbuag: Dörfl bei Ochsenbuag
* Pottenbrunn: Pengersdorf, Wossabuag, Zwerndorf
* Radlberg: Oberradlberg, Unterradlberg
* Ratzersdorf
* Spratzern: Matzersdorf, Pummersdorf, Schwadorf, Vötendorf
* St. Geuagn am Staaföd: Eggendorf, Ganzendorf, Hart, Kreisberg, Mühlgang, Reitzersdorf, Staaföd, Wetzersdorf, Woifenberg, Wörth
* St. Pötn: Hafing, Nodlboch, Teufelhof, Waitzendorf, Witzendorf
* Stattersdorf
* Viehofen: Ragelsdorf, Weitern
* Wograum: Oberwograum, Obazwischnbrunn, Untswograum, Untazwischnbrunn

## Gschicht

Weu St. Pödn im östareichischn Kernland Niadaestareich liegt, hod da Ort de söwe wechslvolle Gschicht wia Estareich.

### Friahgschicht und Remazeit

S Gebiet vom heitign St. Pötn woa scho in da Jungstaazeit bsiedld, dees is duach Funde belegt.

De Oidstod liegt duatn, wo vom eastn bis zum viatn Joahundat de Remastod Aelium Cetium glegn is. Untan Kaisa Hadrian hod Cetium des Stodrecht dahoidn und hod nem Carnuntum und Ovilava (Wels) zu de wichtigstn Zentren vo da remischn Provinz Noricum gheat. In da Spädantikn hod Cetium zugunstn vo Favianis (Mautern) aun Bedeitung valuan und is in da Foige aa nimma gnaunnt wuan.

### Middloida

Scho seit 771 gibts a Benediktinerklosta am Ort, des wos in Hl. Hippolyt gwidmet is und vom Klosta Tegernsee aus grindd wuan is. Gstiftet hods da boarische Graf Ottocher, dea wod de Awarn aufm Ybbsföd besiegt ghobt hod.

Des Moaktrecht hod St. Pödn ummara 1050 kriagt. Zua Stod erhom is da Ort 1159 duachn Bischof Konrad vo Passau wuan. Weu St. Pödn im östareichischn Kernland Niadaestareich liegt, hod da Ort de söwe wechslvolle Gschicht wia Estareich.

1338 hod de Stod vom Bischof Albrecht II. vo Passau a neies Stodrecht dahoidn. Bis zan End vom Mittloida is St. Pötn passauisch bliem.

### Neizeit

Zua Landeshauptstod vo Niadaestareich is St. Pödn mit Landtagsbeschluss vom 10. Juli 1986 wuan. Seit 1997 is St. Pödn nochm Auszug vo de Landesbeheadn aus Wean und in Bau vom Landhausviadl aa Sitz vo da niadaestareichischen Landesregiarung.

## Politik

### Gmeinderot

Da Gmeinderot hod 42 Mitglieda und setzt si seit da Gmeinderotswoi 2026 aus Mandaten vo de foigendn Partein zaumm:

* 19 Mandate: SPÖ
* 9 Mandate: ÖVP
* 8 Mandate: FPÖ
* 4 Mandate: Greane
* 1 Mandat: Neos
* 1 Mandat: KPÖ

### Stodsenat

Da Stodsenat setzt si ausn 1. und 2. Vizebuagamasta sowia 11 weidan Mitgliedan zaumm:

* SPÖ: 6 Sitz
* ÖVP: 3 Sitz
* FPÖ: 3 Sitz
* Greane: 1 Sitz

### Buagamasta

Da aktuölle Buagamasta is seit 2004 da Mathias Stadler, vua eam woars fia neinzehn Joa da Willi Gruber. In Summe hot de Stod seit 1785 onadreisg Buagamasta ghobt.

### Städdepartnaschoftn

*  Altoona (USA), seit 2000
*  Brünn (Tschechei), seit 1990
*  Clichy (Frankreich), seit 1968
*  Heidenheim (Deitschland), seit 1967
*  Kurashiki (Japan), seit 1957
*  Wuhan (China), seit 2005

### E-Government
Fia de Leid, de wos eanan Hauptwohnsitz in St. Pötn haum, bietet de Stodvawoitung elektronische Formulare au.

## Beleg


## Literatua

* Klaus Nüchtern: *Kleines Gulasch in St. Pölten* ISBN 3-85439-306-7
* Thomas Karl: St. Pölten – Ein Wandel durch die Zeit* ISBN 3-89702-641-4*
* Otto Kapfinger, Michaela Steiner: *St. Pölten neu* ISBN 3-211-82954-7

## Im Netz

* Haamseitn vom Magistrat vo da Stod St. Pötn
* landeshauptstadt.at
* „3D-Plan“ vo da Innenstod und vom Regiarungsviadl
* ''St. Pölten in alten Ansichten'', Ausstöllungskatalog (PDF-Datei, 8,9&nbsp;MB)